Miks on nii, et kui viimasel ajal (viimastel aastatel) minna teatrisse, kontserdile või avalikule üritusele, jääb lahkudes sisse pettumuse tunne? Kõik on ju nagu hästi, lavastaja on välja mõelnud tõeliselt  suurejoonelise visiooni, kus kümnetel tasanditel avatakse läbi erinevate sümbolite käsitletava teema eri tahke, nii et semiootikatudengid saavad sellest veel mitu aega materjali analüüsiks oma kursusetööde jaoks.